Wamusege yali aludde ng’akaluubirirwa okulya ku bawandiga kubanga omulaalo n’embwa ze baalinga bulindaala okuzikuuma. Lwali lumu n’asanga eddiba lya Wandiga eryali lisuuliddwa awo ttayo ku bbali, kye yava asala amagezi alyambale agende mu bawandiga balowooze nti y’omu ku bo oluvannyuma abalye. Wandiga omuto azaalibwa Wandiga nnyini ddiba eryo olwamulaba yatandika kumugoberera ng’alowooza ye nnyina era olwamugoberera okumala akabanga akeesudde banne, Wamusege kwe kumulya. Kino Wamusege yakikola okumala ebbanga ddene nga yeeriira ku bawandiga.